Chuvashlar
Chuvashlar (oʻzlarini chavash deb ataydilar) — xalq, Chuvashiyaning asosiy aholisi (907,6 ming kishi), shuningdek, Boshqirdiston, Tatariston, Ulyanovsk va Samara viloyatlari (RF) va boshqa yerlarda yashaydi. Rossiya Federatsiyasida jami — 1773,6 ming kishi (1990-yillar oʻrtalari). Chuvash tilida soʻzlashadi. Dindorlari — pravoslavlar. Ch. dehqonchilik, hunarmandchilik va asalarichilik bilan shugullanadi. Chuvashlar — turkiy xalqlar. Rossiya tarkibidagi Chuvashiston Respublikasining tub xalqi. 2002-yilgi sanoq boʻyicha Rossiyada 1 637 200 chuvashni tashkil qilgan, ularning 889 268 Chuvashistonda. Chuvashlar Boshqiristonda, Tataristonda, Samara, Ulyanovsk, Tyumen, Rostov, Volgagrad, Kemerova, Orenburg, Moskva shaharlarida istiqomat qilishadi. Jahonda 1 800 000-dan ziyod chuvash bor. Qolgan chuvashlarning koʻpchiligi Ukraina, Qozog'iston va Estoniyada istiqomat qilishadi. Chuvashlar Chuvashistonda aholining 67 % tashkil qiladi. Chuvash xalqining nomlanishi Bulgʻorlarning suvar yoki suvaz qabila ittifoqining nomidan paydo boʻlgan boʻlib hisoblanadi. Ular savirlardan chiqqani haqida maʼlumot bor. Hozirgi kunda chuvashlarning orasida pravoslav xristianlar, musulmonlar bor.